Θεσσαλονίκη: 22/02/2022

Αρ. πρωτ : 189

ΠΡΟΣ

Δ/ΝΣΗ Δ.Ε. ΔΥΤΙΚΗΣ ΘΕΣ/ΚΗΣ

(ΑΝΑΡΤΗΣΗ ΣΤΗΝ ΙΣΤΟΣΕΛΙΔΑ)

Κοινοποίηση :

* Δεκαπενταμελές μαθητικό συμβούλιο
* Σύλλογο Γονέων και Κηδεμόνων του Σχολείου

# 

# **ΕΛΛΗΝΙΚΗ ΔΗΜΟΚΡΑΤΙΑ**

ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ

ΠΕΡ. Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ

ΚΕΝΤΡΙΚΗΣ.ΜΑΚΕΔΟΝΙΑΣ

Δ/ΝΣΗ ΔΕΥΤΕΡΟΒΑΘΜΙΑΣ ΕΚΠ/ΣΗΣ ΔΥΤ.ΘΕΣ/ΝΙΚΗΣ

**1o ΓΕΝΙΚΟ ΛΥΚΕΙΟ ΣΥΚΕΩΝ**



Ταχ. Δ/νση : Επταπυργίου 150

Ταχ.Κώδικας : 566 26, Συκιές Θεσσαλονίκης

Πληροφορίες : Νικόλαος Καραμουζάς

Τηλέφωνο : 2310 211522

Fax : 2310 211522

e-mail : **mail@1lyk-sykeon.thess.sch.gr**

**ΘΕΜΑ : «Πρόσκληση εκδήλωσης ενδιαφέροντος Γραφείων Γενικού Τουρισμού για διήμερη εκπαιδευτική επίσκεψη στο πλαίσιο Προγραμμάτων Σχολικών Δραστηριοτήτων»**

Ο Διευθυντής του 1ου ΓΕΛ Συκεών σύμφωνα με το άρθρο 14 της Y.A. 20883/ΓΔ4/12-02-2020, (ΦΕΚ 456/τ.β./13-02-2020)

***Προσκαλεί***

Τα ενδιαφερόμενα γραφεία γενικού τουρισμού, που πληρούν τις προβλεπόμενες από το νόμο προϋποθέσεις λειτουργίας, να καταθέσουν στο σχολείο μας σε σφραγισμένο φάκελο με εξουσιοδοτημένο εκπρόσωπό τους, ταξιδιωτική προσφορά για την **διήμερη** **εκπαιδευτική επίσκεψη στο Πλαίσιο Προγραμμάτων Σχολικών Δραστηριοτήτων** **στον Άγιο Αθανάσιο**, βάσει των εξής προδιαγραφών για τον παρακάτω προορισμό.

* **Θεσσαλονίκη - Λουτρά Αριδαίας - Άγιος Αθανάσιος (διανυκτέρευση) – χιονοδρομικό κέντρο Βόρρας Ν. Πέλλας – Έδεσσα - Θεσσαλονίκη** Η μετακίνηση από και προς Θεσσαλονίκη θα γίνει οδικώς, με διάρκεια εκδρομής 2 ημέρες (1 διανυκτέρευση)

1. Χρονική περίοδος υλοποίησης της εκδρομής **από Πέμπτη 10-3-2022 έως Παρασκευή 11-03-2022**.
2. Προβλεπόμενος αριθμός μαθητών: **62.**
3. Συνοδοί: **3 (τρείς)** καθηγητές και **1 (ένας)** αρχηγός εκδρομής.
4. Μεταφορικό μέσο: 2 τουριστικά λεωφορεία σύγχρονης τεχνολογίας. (ένα μεγάλο και ένα μικρό)
5. Κατηγορία καταλύματος: ξενοδοχείο 3 ή 4 αστέρων. Οι μαθητές σε τρίκλινα κατά βάση δωμάτια ή ελάχιστα τετράκλινα δωμάτια (με κλίνες ξεχωριστές και όχι πτυσσόμενες), οι καθηγητές σε μονόκλινα δωμάτια.
6. **Διατροφή**: βραδινό την Πέμπτη και πρωινό την Παρασκευή.
7. Υποχρεωτική ασφάλιση αστικής και επαγγελματικής ευθύνης διοργανωτή σύμφωνα με την κείμενη νομοθεσία. Επίσης ιατροφαρμακευτική ασφάλιση, η οποία να καλύπτει όλα τα έξοδα σε περίπτωση ατυχήματος ή ασθένειας μαθητή ή καθηγητή.
8. Υπεύθυνη δήλωση του ταξιδιωτικού γραφείου ότι διαθέτει ειδικό σήμα και ότι βρίσκεται σε ισχύ. Εγγυητική επιστολή διεκπεραίωσης της εκδρομής.
9. Συγκεκριμένη αναφορά, στην τελική τιμή προσφοράς, όχι μόνο στη συνολική τιμή του οργανωμένου ταξιδιού αλλά και στην τελική επιβάρυνση ανά μαθητή, οπωσδήποτε να περιλαμβάνονται όλοι οι απαιτούμενοι, κατά περίπτωση, φόροι καθώς και ο ΦΠΑ.
10. Ατομικές αποδείξεις για όλους τους εκδρομείς μαθητές.
11. Εφόσον υπάρχει φόρος διανυκτέρευσης να αναφέρεται στην προσφορά που θα κατατεθεί.
12. Οι οδηγοί να είναι εφοδιασμένοι με αρνητικό τεστ για τον covid-19.
13. Αναχώρηση από το σχολείο στις 07.30 και επιστροφή στις 20.30.

* **Να κατατεθεί επίσης και μία επιπλέον χωριστή προσφορά η οποία να περιλαμβάνει μόνο το κόστος μετακίνησης των δύο λεωφορείων συμπεριλαμβανομένου του ΦΠΑ (το σχολείο στη περίπτωση αυτή θα καλύψει το κόστος διανυκτέρευσης των δύο οδηγών, το βραδινό και το πρωινό τους).**

Κατάθεση κλειστών προσφορών στο γραφείο του Διευθυντή σε σφραγισμένο φάκελο με εξουσιοδοτημένο εκπρόσωπό τους (Επταπυργίου 150, ΤΚ 56626, Συκιές Θεσσαλονίκης), **από Δευτέρα 28 Φεβρουαρίου 2022 έως και την 11η ώρα της Τρίτης 01 Μαρτίου 2022**.

Ο Διευθυντής

